ഇസ്രായേലിന്റെ ദേശീയഗാന ട്യൂണും അടിച്ചുമാറ്റി മോഷണത്തിന് മത്സരമുണ്ടെങ്കില് സ്വര്ണം അനുമാലിക്കിന് കിട്ടുമെന്ന് ട്രോളര്മാര് ട്യൂണ് മോഷണത്തിന് പണ്ടേ വിവാദനായകനാണ് ബോളിവുഡില് അനേകം ഹിറ്റ് ഗാനങ്ങള് ഒരുക്കിയിട്ടുള്ള അനുമാലിക്. നാലു ദശകമായി ഹിന്ദി സിനിമാവേദിയിലുള്ള അനുമാലിക്ക് ഒട്ടേറെ സിനിമകള്ക്ക് സംഗീതം നല്കുകയും ചെയ്തിട്ടുണ്ട്. ട്യൂണ് അടിച്ചുമാറ്റലില് പക്ഷേ അനുമാലിക്കിനെ കുഴിയില് ചാടിച്ചിരിക്കുന്നത് ഒളിമ്ബിക്സ് കായികമേളയില് ടോക്യോയില് ജിംനാസ്റ്റിക്സിന് സ്വര്ണ്ണം നേടിയ ഇസ്രായേല് താരം ആര്തേം ടോള്ഗോപ്യാട്ട് ആണ്. മെഡല് വാങ്ങാന് പോഡിയത്തില് കയറി നിന്നപ്പോള് ഇസ്രായേലിന്റെ ദേശീയഗാനമായി ഇന്ത്യാക്കാര് കേട്ടത് 1996 ല് പുറത്തിറങ്ങിയ ദില്ജലേ എന്ന ചിത്രത്തിലെ മേരാ മുല്ക് മേരാ ദേശ് എന്ന ഗാനത്തിന്റെ ഈണം . 1948 ല് ഇസ്രായേല് ദേശീയഗാനമായി അംഗീകരിച്ച 19 ാം നൂറ്റാണ്ടില് രചിക്കപ്പെട്ട ഹാത്വിക എന്ന ഗാനത്തിന്റെ ട്യൂണ് കോപ്പിയടിച്ചാണ് അനുമാലിക്ക് ദില്ജലേയിലെ മേരാ മുല്ക് മേരാ ദേശ് എന്ന ഗാനം ഉണ്ടാക്കിയത് എന്ന് ട്രോളര്മാര് എളുപ്പത്തില് കണ്ടെത്തിയതോടെ ഇപ്പോള് സാമൂഹ്യമാധ്യമങ്ങളില് പരിഹാസം നിറയുകയാണ്. അനു മാലിക് ഒരു രാജ്യത്തിന്റെ ദേശീയ ഗാനത്തെ പോലും വെറുതേ വിട്ടില്ലെന്നാണ് ട്രോളര്മാര് ആക്ഷേപിക്കുന്നത്. അടിച്ചു മാറ്റലിന് ഒരു മത്സരം ഉണ്ടെങ്കില് അതിന്റെ സ്വര്ണ്ണം അനുമാലിക്കിന് നല്കണം എന്നാണ് അവര് ഇപ്പോള് പറയുന്നത്. 2000ത്തില് റെഫ്യൂജി എന്ന ചിത്രത്തിന് ഗാനങ്ങള് ഒരുക്കി മികച്ച സംഗീത സംവിധായകനുള്ള അവാര്ഡ് നേടിയിട്ടുളളയാളാണ് അനുമാലിക്ക്. പക്ഷേ ട്യൂണ് മോഷണത്തിന് അനേകം തവണ വിവാദത്തില് പെടുകയും ചെയ്തിട്ടുണ്ട്. അതേസമയം ട്യൂണ് ആകസ്മീകതയാകാമെന്നാണ് അനുമാലിക്കിന്റെ ആരാധകരുടെ വാദം.